**Itä-Ukrainan sodan alkuvaihe** oli Itä-Ukrainan sodan se vaihe, jolloin 
hallituksen "terrorisminvastainen operaatio" kärsi lukuisia takaiskuja. Taisteluja käytiin eniten kapinallisten päätukikohdan Slovjanskin lähellä.

Kriisin tausta
--------------

Kriisiin johtavat tapahtumat lähtivät liikkeelle, kun Azarovin hallitus kieltäytyi marraskuussa 2013 allekirjoittamasta vapaakauppasopimusta EU:n kanssa sillä perusteella, että sopimus ei olisi Ukrainalla taloudellisesti mahdollinen ja että Ukrainan sen sijaan suuntautuisi Euraasian tulliliittoon. Pitkien neuvottelujen perusteella oli yleisesti odotettua, että Ukraina vahvistaisi assosiaatiosopimusken Euroopan unionin kanssa eikä suuntautuisi Euraasian tulliliittoon.

Azarovin hallituksen ja Ukrainan presidentin, Viktor Janukovytšin vastaiset mielenosoitukset pääkaupunki Kiovassa alkoivat yöllä 21.–22. marraskuuta 2013 jatkuen marraskuun, joulukuun, tammikuun ja helmikuun alun ilman suurehkoja väkivaltaisuuksia vuoden 2004 oranssin vallankumouksen tapaan. Ukrainan venäläismyönteinen hallitus pyrki nujertamaan mellakoinniksi äityneet protestit lopulta väkivalloin Maidanin aukiolla. Helmikuussa 2014 lähinnä euromyönteiset tekivät Ukrainassa vallankumouksen. Kiovassa tapahtuneiden ampumisten ja loukkaantumisten vuoksi mielenosoittajat ja Ukrainan presidentti sopivat 21. helmikuuta 2014 tilanteen rauhoittamisesta. Samana päivänä kuitenkaan vallanjako ei toteutunut, vaan 22. helmikuuta 2014 Viktor Janukovytš pakeni tuntemattomaan paikkaan ja lopuksi siirtyi Venäjän federaatioon, jolloin korkeimman radan nopealla päätöksellä muutettiin maan perustuslaki siten, että otettiin voimaan vuoden 2004 parlamantaarisen perustuslain kaltainen laki 2014, jonka perusteella käytännössä valtionhoitajaksi ryhtyi tilapäisenä Ukrainan presidenttinä korkeimman radan puhemies.

Virallinen uusi oranssi hallituskoalitio perustettiin 27. helmikuuta 2014, johon ei kuulunut Itä-Ukrainaa ja Etelä-Ukrainaa edustanut Alueiden puolue, jonka oppositioaseman virallisen toteamisen jälkeen alkoi Krimin kriisi itsenäisyysliikkeenä, joka perusteltiin kansanäänestyksellä, jolla pyrittiin osoittamaan Krimin niemimaan asukkaiden enemmistön tahto liittää Krimin autonominen tasavalta autonomisena tasavaltana ja Sevastopolin liittovaltiokaupunkina liittovaltiosubjekteiksi Venäjän federaatioon.

Venäjä tuomitsi vallankumouksen. Parlamentti uhkasi säätää venäläisiä syrjivän kielilain, mutta presidentti esti sen. Sorron alle joutumista pelkäävät venäläismieliset järjestivät mielenosoituksia Itä-Ukrainassa ja Krimillä. Tilanne kriisiytyi, kun Venäjä teki Krimille sotilaallisen väliintulon ja miehitti niemimaan lähes taisteluitta. Venäläismiehityksen ollessa käynnissä Krimillä järjestettiin kansanäänestys, jossa 96,6 % krimiläisistä äänesti liittymisestä Venäjään. Alueen tataarien äänestysprosentti poikkesi venäläishallinnon ilmoittamasta. Ukraina, kaikki länsimaat sekä Yhdistyneiden kansakuntien yleiskokous tuomitsivat kansanäänestyksen laillisuuden.

Lännessä Ukrainan tapahtumat nähtiin niin, että Venäjä pyrki säilyttämään ensin koko Ukrainan tai sitten osia siitä omassa etupiirissään. Venäjä ei olisi halunnut Ukrainan "lännettämistä" EU:lla eikä varsinkaan haluaisi maan liittyvän Natoon. Alle kuukautta ennen Ukrainan presidentinvaaleja CNN kysyi tuhannelta ukrainalaiselta tuntevatko he uskollisuutta Eurooppaa vai Venäjää kohtaan: 56 % Eurooppaa, 19 % Venäjää, 22 % ei kumpaankaan ja 3 % ei osannut sanoa. Ukrainan aiempaa presidenttiä Viktor Juštšenkoa kertoi kannattaneensa 20 % vastanneista. Barack Obamaa kuvasivat parhaimmin sanat ystävällinen ja luotettava, Vladimir Putinia vaarallinen ja vahva johtaja. Toisaalta, Obaman ja Putinin arvioitiin ymmärtävän Ukrainan tilannetta liki yhtä huonosti, Putin 15 % ja Obama 14 %.

Terrorisminvastainen operaatio, Venäjän joukkojen keskitys, pakotteet
---------------------------------------------------------------------

Itä-Ukrainassa oli venäläismielisten protesteja, kun presidentti Janukovitsin valta oli kaadettu.

Ukrainan hallitus päätti pienen viivyttelyn jälkeen 13. huhtikuuta kumota hallintorakennusten valtaukset vastatoimilla. Näitä vastatoimia Ukrainan hallitus kutsui *terrorisminvastaiseksi operaatioksi*. Hallitus puhui neuvotteluista ja terrorismin vastaisesta operaatiosta miltei yhtä aikaa. Ukrainalaiset laskuvarjojoukot ja muut armeijan joukot lähtivät liikkeelle ja valtasivat 15. huhtikuuta takaisin separatistien hylkäämän Kramatorskin sotilaslentokentän ja paikallisen poliisiaseman. Ukrainan joukoille annettiin käsky liikkua, muttei taistella.

16. huhtikuuta yksi enimmäkseen nuorista varusmiehistä koottu paikallisten asukkaiden saartama Ukrainan sotilasyksikkö luovutti aseensa lukot venäläismielisille. Paikallisten asukkaiden motiivina oli osin halu rauhaan, ei pelkästään halu tukea venäläisiä. Toisaalla separatistit kykenivät kaappaamaan ukrainalaisilta kuusi panssaroitua miehistönkuljetusvaunua, jotka ajoivat Slovjanskiin Venäjän liput liehuen. Hallitus veti antautuneen sotilasyksikön kokonaan pois Itä-Ukrainasta.

17. huhtikuuta vastaisena yönä venäläismieliset ukrainalaiset aktivistit hyökkäsivät Mariupolissa Etelä-Ukrainassa kohti Ukrainan sisäministeriön rakennusta. Hyökkäävät separatistit heittelivät polttopulloja ja avasivat tulen rynnäkkökivääreillä. Ukrainalaiset ampuivat sekä varoituslaukauksia että kohti. Ainakin kolme hyökkääjää kuoli ja kolmetoista haavoittui. Lisäksi poliisi pidätti 63 hyökkääjää.

Venäjän presidentti Vladimir Putin kiisti Ukrainan ja länsivaltojen väitteet separatistien tukemisesta ja varsinkin venäläisten sotilaiden olosta maassa. Samaan aikaan Venäjä keskitti lisää joukkoja Ukrainan rajalle kiristyneen Ukrainan tilanteen johdosta.

Länsimaat, Ukraina ja Venäjä sopivat Genevessä väkivallan lopettamisesta Itä-Ukrainassa. Venäjän ulkoministeri Sergei Lavrov sanoi, että tilanne rauhoitetaan hajottamalla kaikki laittomat sotilasosastot.

Länsi ei silti hyväksynyt Krimin liittämistä Venäjään eikä Venäjän vastaisten talouspakotteiden purkamisesta ollut edes puhetta. Huolimatta ulkovaltojen sovinnosta venäläismieliset separatistit eivät lopettaneet vastarintaansa. Itä-Ukrainan kaduilla alkoi näkyä myös Ukrainaa tukevia mielenosoittajia.

Yhdysvallat ei luottanut siihen, että Venäjä ajaisi rauhaa Ukrainassa, vaan alkoi puhua lisäpakotteista Venäjää vastaan. Venäjän ulkoministeri Lavrov oli pettynyt Yhdysvaltain uhkauksiin lisäpakotteista. Ukrainan hallitus uhkasi separatisteja pääsiäisen jälkeen alkavilla konkreettisilla toimilla. Mutta hallitus myös lupasi alueille suurempaa valtaa ja nostaa venäjän viralliseksi kieleksi.

Slovjansk kapinakeskuksena
--------------------------

Venäläismielisiä puolisotilaallisia joukkoja kapinakeskus Slovjanskissa.
Ukrainalaismieliset militantit hyökkäsivät Slovjanskissa pääsiäisen vastaisena yönä venäläisseparatistien valvomalle tiesululle. Venäjä syytti Ukrainaa siitä, ettei se halua riisua ääriaineksia aseista. Paikallinen separatistijohtaja pyysi Venäjältä rauhanturvajoukkoja paikalle. Ukrainalaisten mielestä hyökkääjät olivat Venäjän erikoisjoukkoja, joiden tarkoitus oli lavastaa ukrainalaiset syyllisiksi. Yhdysvaltain varapresidentti Joe Biden matkusti toisena pääsiäispäivänä Ukrainaan tapaamaan maan johtoa.

Pääsiäisen jälkeen Slovjanskin läheltä löytyi usean henkilön ruumiit. Ruumiissa oli kidutuksen jälkiä. Yksi uhreista on tunnistettu presidentti Oleksander Turtshynovia edustavan puolueen poliitikoksi Volodymyr Rybaksi.

Ukrainan hallitus alkoi hyökätä separatisteja vastaan 24. huhtikuuta 2014. Tällöin sen joukot valtasivat kaupungintalon Mariupolissa. Joukot torjuivat Artemivskissä separatistien aseellisen hyökkäyksen Tämän myötä Venäjän presidentti Putin uhkasi Ukrainaa seurauksilla. Venäjä oli aloittanut tätä ennen edellisenä päivänä sotaharjoituksen Ukrainan vastaisella rajallaan. Ukraina pyysi Venäjää lopettamaan maansa kiristämisen, vetämään pois joukkonsa maan rajan läheltä ja uhkasi maan taistelevan, jos Venäjä hyökkää. Venäjä pyysi Yhdysvaltoja painostamaan Ukrainaa, jotta tämä keskeyttäisi operaationsa maan itäosissa. Ukraina julisti, ettei lopeta operaatiotaan. Puheissaan Venäjän ulkoministeri Lavrov piti kynnyskysymyksenä Kiovan Maidanin aukion mielenosoittajien ajamista pois. Toukokuun alussa Ukrainan hallitus palautti maahan yleisen asevelvollisuuden.

Separatistit sieppasivat 25. huhtikuuta Etyjin linja-auton matkustajat ja Ukrainan turvallisuuspalvelun terrorisminvastaisen Alfa-yksikön jäseniä. Separatistit kohtelivat vangitsemiaan Etyjin edustajia hyvin mutta nöyryyttivät ja pahoinpitelivät SBU:n terrorisminvasteisen yksikön jäseniä.

Väkivaltaisuudet jatkuivat. Venäjältä tulleiden "vihreiden miesten" väitetty komentaja Igor Strelkov sanoi, että Venäjä ei aseista heitä, vaan että he toimivat vapaaehtoisesti. Strelkov sanoi myös, että eri separatistiryhmät ovat keskenään erimielisiä tavoitteista. Maan itäosa ei ollut vappuna 2014 enää maan hallituksen valvonnassa.

Saksalainen *Bild am Sonntag* -lehti kertoo Yhdysvaltojen turvallisuuspalvelun CIA:n päällikön John Brennanin vierailleen Kiovassa huhtikuussa, minkä myös Valkoinen talo vahvistaa ja Venäjä tuomitsee. Lehden mukaan CIA ja Yhdysvaltojen keskusrikospoliisi FBI operoivat Kiovassa Ukrainan hallituksen neuvonantajina osallistumatta taisteluihin.

Ukrainan armeija hyökkäsi jo kolmannen kerran Slovjanskin kapinallisia vastaan 2. toukokuuta 2014. Tällöin separatistit ampuivat alas kaksi armeijan helikopteria olalta laukaistavilla ohjuksilla. Hallituksen joukot valtasivat 2. toukokuuta yhdeksän tiesulkua ja kapinalliset tulittivat vastaan raskain asein.

Konflikti levisi hetkittäin myös Etelä-Ukrainan Odessaan, jossa yhteenotoissa on kuollut ja loukkaantunut kymmeniä. Suurin osa sai surmansa rakennuspalossa. Palon syttymissyy on epäselvä. Varsinkin venäläisten mielestä palon sytyttivät ukrainalaiset.

Ukrainan sisäministeriön suorittamassa tutkimuksessa kävi ilmi, että suurin osa 172 pidätetystä tunnistettiin Venäjän ja Transnistrian kansalaisiksi. Poliisi takavarikoi suuren määrän ampuma-aseita pidätysten aikana.*lähde?*

Ukrainan hallituksen joukot etenivät maanantaina 5. toukokuuta neljättä päivää kohti saarrettua Slovjanskia. Ukrainan sisäministeriön mukaan ukrainalaisjoukot ovat surmanneet yli 30 separatistia ja menettäneet neljä sotilastaan. Lisäksi taisteluissa on syntynyt siviiliuhreja. 7. toukokuuta Vladimir Putin ilmoitti venäläisjoukkojen siirtyneen Ukrainan vastaiselta rajalta. Naton arvion mukaan Ukrainan vastaisella rajalla on ollut 40 000 sotilasta eikä näiden vetäytymisestä ole merkkejä. Putin puhui myös sovittelevaan sävyyn Itä-Ukrainan tilanteesta pitkään aikaan pitäen Ukrainan tulevia presidentinvaaleja oikeana suuntana ja kehotti itäukrainalaiskapinallisia siirtämään tulevia kansanäänestyksiä.

Ukrainan sisäministeriö tiedotti, että 20 Venäjä-mielistä ja yksi poliisi on saanut surmansa Mariupolissa 8. toukokuuta käydyssä tulitaistelussa. Puolen miljoonan asukkaan Mariupol on teollisuus- ja satamakaupunki Mustanmeren rannalla Itä-Ukrainassa. Ukrainan armeija käytti operaatiossa panssaroituja ajoneuvoja.*lähde?*

Ukrainan turvallisuusviranomaiset ovat terrorisminvastaisen operaation puitteissa pyrkineet saartamaan separatistijoukkojen aluetta ja esimerkiksi rajoittaan Venäjältä ja muualta tulevia täydennyskuljetuksia separatistialueelle.

Donetskin lentokentän taistelu, Venäjä vetää joukkojaan rajalta
---------------------------------------------------------------

Donetskin lentokentällä käytiin lauantaina 26. toukokuuta 2014 tähän mennessä kovimmat taistelut, kun Ukrainan asejoukot surmasivat kymmeniä separatisteja vallatessaan takaisin Donetskin lentokentän, kärsimättä itse miestappioita. 33 ruumishuoneelle tuodusta noin 50 kuolleesta kapinallisesta oli Venäjän kansalaisia. Slovjanskin lähellä kuoli noin 12 ukrainalaista sotilasta, kun separatistit ampuivat Ukrainan hallituksen sotilaita kuljettaneen helikopterin alas. Slovjanskin alueella oli Ukrainan armeijan tulitus tappanut ja ajanut pakoon joitain siviilejä. Venäjän TV esitti 28. toukokuuta väitteitä siitä, että Ukrainan armeija tulittaa raskain asein Slovjanskia ja Kramatorskia osuen siviilikohteisiinkin aloitettuaan mittavan sotilasoperaation näiden valtaamiseksi. Molempien osapuolten sotatoimia haittasivat yhä muun muassa joukkojen koordinaation puute ja muut ongelmat, jotka estivät joukkoja toimimasta tehokkaasti ja tuloksellisesti. Osin jo aiemmin alkanut Venäjän joukkojen vetäytyminen Ukrainan rajalta oli täydessä vauhdissa 30. toukokuuta 2014. Ukrainan hallitus ja länsi vaativat Venäjää sulkemaan Ukrainan vastaisen rajansa niin, etteivät aseelliset taistelijat pääse Venäjältä Ukrainaan. Venäjä ei suostunut tähän, mutta sanoi lähettävänsä ehkä humanitaarista apua Ukrainaan. Ukraina ja Venäjä pääsivät osittaiseen sopuun kaasukiistassaan. Etyj harkitsi tarkkailijoidensa uudelleenjärjestelyjä sieppausuhan ja taistelujen takia.

Lähteet
-------

1. ↑  Putin: Krimin valtaus osoitus Venäjän armeijan kyvystä  28.3.2014. Yle Uutiset. Viitattu 16.4.2014.
2. ↑  Krimin äänestystulos varmistui: Liki 97 prosenttia kannatti liittymistä Venäjään  17.3.2014. Yle Uutiset. Viitattu 16.4.2014.
3. ↑  Mustafa Jemilev: «In Fact 34,2% of Crimean Population Took Part in Pseudo Referendum on March 16»  25.3.2014. Mejlis of the Crimean Tatar people, qtmm.org. Viitattu 26.3.2014. (englanniksi)
4. ↑  Tästä on kyse: Ukrainan kriisi on kamppailua Venäjän etupiiristä *Helsingin Sanomat*.  5.8.2014. Helsingin Sanomat.
5. ↑  CNN: Ukraine favors Europe over Russia, new CNN poll finds. Julkaistu: 14.5.2014 Viitattu: 20.5.2014
6. ↑  Ukraina laittaa armeijan liikkeelle Ukraina laittaa armeijan liikkeelle Iltalehti uutiset ulkomaat Sunnuntai 13.4.2014
7. ↑  Ukraina valtasi lentokentän takaisin - IL raportoi paikan päältä Iltalehti Uutiset ulkomaat 15.4.2014
8. ↑  IL löysi Ukrainan armeijan panssarit: "Operaatio on käynnistynyt" Iltalehti uutiset ulkomaat 15.4.2014
9. ↑  Tutkija: On käsky ajella, ei taistella Ilta-Sanomat uutiset ulkomaat 16.4.2014
10. ↑  Ukrainan armeijan toimet muistuttavat farssia MTV3 Uutiset 6.04.2014 20:03
11. ↑  IL paikalla: Kramatorskissa erikoinen pattitilanne Iltalehti
12. ↑  Sotilasasiantuntija Itä-Ukrainan panssarinvaltaajista: Täysiä harrastelijoita Ilta-Sanomat 16.4.2014
13. ↑  Hakonen, Jussi: Ukraina: Kolme kuoli yhteenotossa Mariupolissa *Ilta-Sanomat (verkkosivut)*.  17.4.2014. Sanoma Media Finland.  Arkistoitu 19.4.2014.
14. ↑  Ukraina: Yhteenotossa kolme kuollutta, toistakymmentä haavoittunutta  17.4.2014. YLE Uutiset. Viitattu 2.5.2014.
15. ↑  Silminnäkijät: Venäjän sotilaallinen toiminta lisääntynyt huomattavasti Ukrainan rajalla IS Uutiset ulkomaat 17.4.2014
16. ↑  AFP: Venäjä myönsi joukkojen lisäämisen Ukraina rajalla YLE Uutiset 18.4.2014 klo 21:19
17. ↑  Yhdysvallat ja Venäjä vahvistavat: Rauhanomainen ratkaisu Ukrainan kriisiin Ilta-Sanomat 17.4.2014
18. ↑  Valtava läpimurto Ukrainan kriisissä Ilta-Sanomat 17.4.2014
19. ↑  Ukrainan separatistit viittaavat kintaalla positiivisille keskusteluille MTV3 Uutiset, 17.04.2014 20:39
20. ↑  HS Itä-Ukrainassa: Donetskissa marssittiin nyt Ukrainan puolesta Aiemmin äänessä ovat olleet lähinnä Venäjän-mieliset Helsingin Sanomat, 18.4.2014
21. ↑  Obama varoittaa Ukraina-sovusta: "Emme voi luottaa" Uusi Suomi, 18.4.2014
22. ↑  Venäjä ärähti USA:n uhkauksesta Ilta-Sanomat 18.4.2014
23. ↑  Ukrainan hallitus varoitti Venäjä-mielisiä joukkoja - aikaa ensi viikkoon asti Ilta-Sanomat Uutiset Ulkomaat 18.4.2014
24. ↑  Presidentti Turtshynov Ukrainan uudesta perustuslaista: Valtaa voidaan hajauttaa Ilta-Sanomat 18.4.2014
25. ↑  Ainakin kaksi kuollut yhteenotossa tiesululla Itä-Ukrainassa  20.4.2014. Helsingin Sanomat. Viitattu 2.5.2014.
26. ↑  Itä-Ukrainan yhteenotosta liikkeellä sekalaista tietoa Iltalehti, 20.4.2014
27. ↑  Useita kuollut yhteenotossa Itä-Ukrainassa? Iltalehti, 20.4.2014
28. ↑   Ilta-Sanomat, 20.4.2014
29. ↑  Lavrov: Ukraina ei kontrolloi ääriaineksia *Ilta-Sanomat (verkkosivut)*.  21.4.2014. Sanoma Media Finland.  Arkistoitu 7.4.2016.
30. ↑  Slovjanskin kapinajohtaja pyytää Venäjältä apua Iltalehti, Sunnuntai 20.4.2014
31. ↑  Uutistoimisto: Venäjä-mieliset pyytävät rauhanturvaajia Venäjältä Ilta-Sanomat, 20.4.2014
32. ↑  Ukrainan viranomaiset: Venäjä lavasti kuolonuhreja vaatineen Slovjanskin yhteenoton Helsingin Sanomat, 20.4.2014
33. ↑  Lavrov: Ukraina ei kontrolloi ääriaineksia Savon Sanomat, 21.4.2014
34. ↑  Ukrainalaispoliitikko löytyi kidutettuna ja kuolleena – presidentti vaatii toimia MTV3. Viitattu 22.4.2014.
35. ↑  Ukrainan hallituksen joukot valtasivat Mariupolin kaupungintalon takaisin Mtv3, 24.4.2014
36. ↑  Putin: Ukrainan toimet johtavat seurauksiin Ukrainan turvallisuusjoukkojen ensimmäinen vakavasti otettava hyökkäys Helsingin Sanomat, 24.4.2014
37. ↑  Venäjä aloitti sotaharjoituksensa – "Meidän oli pakko reagoida" MTV3, 24.4.2014
38. ↑  Ukraina vaatii Venäjää lopettamaan kiristämisen Mtv3, 24.4.2014
39. ↑  Ukraina asetti Venäjälle 48 tunnin aikarajan Yle, 24.4.2014
40. ↑  Lavrov: Maidanin protestileirin tyhjentäminen kynnyskysymys Yle uutiset ulkomaat 25.4.2014
41. ↑  Ukrainassa palautetaan yleinen asevelvollisuus  2.5.2014. YLE Uutiset. Viitattu 2.5.2014.
42. ↑  Separatistit kaappasivat etyj-tarkkailijoiden bussin Ukrainassa  Ilta-Sanomat uutiset ulkomaat 25.4.2014
43. ↑  Siepatut Etyj-tarkkailijat tapasivat viestimiä asemiesten valvonnassa Itä-Ukrainassa Helsingin sanomat uutiset ulkomaat 27.4.2014
44. ↑  Itä-Ukrainan kapinallisilta video vangituista erikoisjoukoista – miehissä kidutuksen jälkiä Yle uutiset ulkomaat 27.4.2012
45. ↑  VIDEO: Separatistit nöyryyttävät kolmea vankiaan Mtv3 uutiset ulkomaat 27.4.2014
46. ↑  Kolme erikoisjoukkojen miestä vangittu Ukrainassa - julki hurja video Iltalehti uutiset ulkomaat 27.4.2014
47. ↑  "Vihreiden miesten" etsityltä komentajalta yllättävä ulostulo Iltalehti uutiset ulkomaat 28.4.2014
48. ↑  Mellakkapoliisi ja separatistit ottivat yhteen Donetskissa – poliiseja pakeni paikalta Yle uutiset ulkomaat 1.5.2014
49. ↑  Ilpo Pajunen: Saksalaislehti: CIA ja FBI avustavat Kiovassa *YLE Uutiset*.  4.5.2014. Viitattu 4.5.2014.
50. ↑  2 helikopteria pudotettu - Ukraina aloitti hyökkäyksen Slovjanskissa Ilta-Sanomat uutiset ulkomaat Perjantai 2.5.2014
51. ↑  Itäukrainalaisessa Slovjanskissa alkoi ammuskelu – helikopteri putosi alas Helsingin Sanomat 2.5.2014
52. ↑  Ukraina: Venäjänmieliset ampuvat raskailla aseilla - pudottaneet 2 helikopteria Iltalehti 2.5.2012
53. ↑  Ukraina valtaa Slovjanskia takaisin - yksi lentäjä kuollut MTV3 Uutiset 2.5.2014
54. ↑  Tapiola, Paula: Poliisi: Kymmeniä kuollut Odessan levottomuuksissa *Yle Uutiset*.  2.5.2014. Viitattu 2.5.2014.
55. ↑  Juntunen, Esa; Lämsä, Heidi; Laitinen, Joonas: Ukrainan väkivaltaisuudet vaatineet kuolonuhreja myös Odessassa *Helsingin Sanomat*.  2.5.2014. Viitattu 2.5.2014.
56. ↑  Arto Huovinen: Totuus Odessan tulipalosta (html) *Kansan uutiset Verkkolehti Ulkomaat*.  Tiistaina 6.5.2014. Kansan uutiset. Viitattu 6.5.2014.
57. ↑  Ukrainan Slovjanskissa rajua tulitusta – separatistit perääntymässä *Helsingin Sanomat*.  5.5.2014. HS–REUTERS–STT. Viitattu 5.5.2014.
58. ↑  Länsimaat pelkäävät Ukrainan luisuvan sisällissotaan *Helsingin Sanomat*.  6.5.2014. Viitattu 6.5.2014.
59. ↑  Avakov: Yli 30 Venäjä-mielistä tapettiin Slovjanskissa Ukrainan armeijan operaatio Slovjanskissa käynnistyi perjantaina *Yle Uutiset*.  6.5.2014. AFP, Reuters, Yle Uutiset. Viitattu 6.5.2014.
60. ↑  Putin: Venäjä on vetänyt joukkonsa Ukrainan rajalta *Yle Uutiset*.  7.5.2014. Viitattu 7.5.2014.
61. ↑  Putin yllätti sovittelevilla Ukraina-kommenteilla *Helsingin Sanomat*.  7.5.2014. Viitattu 9.5.2014.
62. ↑  Pajunen, Ilpo: Sisäministeri: Itä-Ukrainan Mariupolin yhteenotoissa yli 20 kuollutta *Yle Uutiset*.  9.5.2014. Viitattu 9.5.2014.
63. ↑  Infografika: ATO v Donbasse: pozitsii ukrainskih silovikov i terroristov 26.5.2014, tietotoimisto LIGABiznesInform, liga.net, viitattu 30.5.2014, (venäjäksi)